Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17., 68/18. i 98/18) te članka 5. Pravilnika o načinu i postupku zapošljavanja u Osnovnoj školi „Petar Zrinski“ Čabar, dana 10. veljače 2020. godine raspisuje:

**NATJEČAJ**

**za zasnivanje radnog odnosa**

I. NA NEODREĐENO, nepuno radno vrijeme u OŠ „Petar Zrinski““ u Čabru na radno mjesto:

- **UČITELJ/ICA KEMIJE** - 12 sati redovne nastave, 21 sati tjedno radno vrijeme -1 izvršitelj/ica

II. NA ODREĐENO, puno radno vrijeme u OŠ „Petar Zrinski“ u Čabru na radno mjesto:

* **UČITELJ/ICA MATEMATIKE –**  40 sati ukupnog tjednog radnog vremena (kao zamjena učiteljice koja sudjeluje u radnoj skupini Škola za život – 1 izvršitelj/ica
* **UČITELJ/ICA TALIJANSKOG JEZIKA –** 40 sati ukupnog tjednog radnog vremena (kao zamjena za porodiljni dopust) – 1 izvršitelj/ica

II. UVJETI:

Osim općih uvjeta sukladno općim propisima o radu kandidati trebaju zadovoljiti i posebne uvjete propisane člankom 105. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17. i 68/18.) i Pravilnik o odgovarajućoj vrsti obrazovanja učitelja i stručnih suradnika u osnovnoj školi (NN br. 6/2019.).

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada.

Uz pismenu prijavu na natječaj kandidati su dužni priložiti:  
1. životopis,

2. dokaz o stručnoj spremi (preslika diplome),  
2. dokaz o stečenim pedagoškim kompetencijama,   
3. dokaz o hrvatskom državljanstvu (preslika domovnice, osobne iskaznice ili putovnice),

4. elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje - ne stariji od mjesec dana od dana objave natječaja,

5. uvjerenje nadležnog suda da se protiv podnositelja prijave ne vodi kazneni postupak ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi - ne starije od mjesec dana od dana objave natječaja.

Isprave se prilažu u neovjerenoj preslici, a prije izbora kandidata predočit će se izvornik.

U prijavi na natječaj navode se osobni podaci podnositelja prijave (ime i prezime, adresa prebivališta/stanovanja, broj telefona/mobitela, e-mail adresa) i naziv radnog mjesta na koje se prijavljuje.

Prijava na natječaj mora biti vlastoručno potpisana.

Kandidat prijavom na natječaj daje izričitu privolu OŠ „Petar Zrinski“ Čabar da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka.

Kandidati koji dostave pravovremenu i potpunu dokumentaciju (sa svim prilozima odnosno ispravama) i ispunjavaju uvjete natječaja, dužni su pristupiti testiranju prema odredbama Pravilnika o načinu i postupku zapošljavanja u OŠ „Petar Zrinski“ Čabar, a koji je dostupan na poveznici:

<http://www.os-pzrinski-cabar.skole.hr/upload/os-pzrinski-cabar/images/static3/968/attachment/Pravilnik_o_nacinu_i_postupku_zaposljavanja_OS_Cabar.pdf>

Kandidatom prijavljenim na natječaj smatrat će se samo osoba koja podnese pravodobnu i potpunu prijavu i ispunjava formalne uvjete iz natječaja, a ako takvih nema kandidatom će se smatrati i osoba čija je prijava pravodobna i potpuna.

Na mrežnoj stranici škole objavit će se područje provjere, pravni i drugi izvori za pripremu kandidata za testiranje, vrijeme i mjesto održavanja provjere. Obavijest će biti dostupna najmanje pet dana prije dana određenog za testiranje.

Prijavu na natječaj, sa svim potrebnim dokumentima, dostaviti na adresu: **Osnovna škola „Petar Zrinski“ Čabar, Narodnog oslobođenja 5., 51306 Čabar** s naznakom **„Za natječaj (navesti radno mjesto)-ne otvaraj“** u roku od 8 dana od dana objave natječaja.

Na natječaj se mogu javiti osobe oba spola.

Nepotpune i nepravovremene prijave neće se razmatrati.

Kandidat koji se u prijavi na natječaj poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve dokaze (**u originalu**) o pravu na koje se poziva.

Kandidat koji se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17.) treba dostaviti dokaze (**u originalu**) iz članka 103. stavak 1. citiranog Zakona, a potrebni dokazi radi ostvarivanja prava prednosti dostupni su na poveznici na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidat koji se poziva na pravo prednosti pri zapošljavanju u skladu s člankom 48. f. Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13.) uz prijavu na natječaj dužan je, osim dokaza o ispunjavanju traženih uvjeta, priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18.) dužan je uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat/kinja koji/a je stekao/la inozemnu obrazovnu kvalifikaciju u inozemstvu dužan je u prijavi na natječaj priložiti rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN br. 158/03., 198/03., 138/06. i 45/11.) te u skladu sa Zakonom o reguliranim profesijama i priznavanju inozemnih stručnih kvalifikacija (NN br. 82/15.) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

O rezultatima natječaja kandidati će biti obaviješteni putem mrežne stranice škole, u roku od 15 dana od dana sklapanja ugovora s izabranim kandidatom.

Objavom rezultata natječaja na mrežnoj stranici škole smatrat će se da su svi kandidati obaviješteni i neće biti pojedinačno pisano obavještavani. Iznimno, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima, svi kandidati će biti obaviješteni o rezultatima natječaja pisanom poštanskom pošiljkom u roku od 15 dana od dana sklapanja ugovora s izabranim kandidatom.

Kandidatima koji nisu primljeni dostavljene dokumente ne vraćamo već ih mogu osobno podići u školi u roku od 30 dana od dana objave rezultata natječaja na mrežnoj stranici škole.

Kandidati prijavom na natječaj pristaju da OŠ „Petar Zrinski“ Čabar, kao voditelj obrade, prikupljene podatke na temelju ovog javnog natječaja obrađuje samo u opsegu i samo u svrhu provedbe natječaja, od strane osoba ovlaštenih za provedbu natječaja. OŠ „Petar Zrinski“ Čabar će s osobnim podacima postupati sukladno pozitivnim propisima uz primjenu odgovarajućih tehničkih i organizacijskih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Prijavom na natječaj kandidati su suglasni s javnom objavom osobnih podataka (ime i prezime, titula) na mrežnoj stranici škole u svrhu obavještavanja o rezultatima natječaja.

KLASA: 602-10/20-01  
URBROJ: 2108-19-01-20-01  
U Čabru, 10. veljača 2020.

Ravnateljica:

Silvana Šebalj Mačkić,mag.prim.educ.